ນິດຕະຍາ ປານມາໄລທອງ ລູກລາວອົບພະຍົບ ໄດ້ເປັນ ນາງງາມ ລັດມິນນີໂຊຕາ 2012 (ເບິ່ງວີດີໂອ)
ນິດຕະຍາ ເປັນນາງງາມປະຈໍາລັດ ເຊື້ອສາຍເອເຊຍຄົນທໍາອິດ ຂອງສະຫະລັດ ແລະຈະໄດ້ເຂົ້າແຂ່ງຂັນ ຊີງເອົາມົງກຸດ Miss USA ຫລື ນາງງາມສະຫະລັດອາເມຣິກາ.
ທ່ານຜູ້ຟັງທີ່ເຄົາລົບ ຕາມທີ່ໄດ້ປະກາດໄປແລ້ວ ລາຍການຊີວິດຊາວລາວໃນຕ່າງແດນ ຂອງວີໂອເອ ແລງມື້ນີ້ ສະເໜີການສໍາພາດກັບ ນາງສາວນິດຕະຍາ ປານມາໄລທອງ ທີ່ໄດ້ຖືກເລືອກໃຫ້ເປັນນາງງາມ ລັດມີນນີໂຊຕາ ສໍາລັບປີ 2012 ນີ້ ຊຶ່ງຜູ້ກ່ຽວກັບບິດາ ໄດ້ມາໂອ້ລົມກັບດາຣາ ກ່ຽວກັບຊີວິດຄວາມເປັນມາຂອງນິດຕະຍາ ແລະ ເຫດໃດລາວຈຶ່ງ ໄປສະໝັກແຂ່ງເອົາຕໍາແໜ່ງນາງງາມລັດມິນນີໂຊຕາ ເຊີນທ່ານຕິດຕາມຮັບຟັງໄດ້ເລີຍ ສະບາຍດີທ່ານຜູ້ຟັງທີ່ເຄົາລົບ ຂ້າພະເຈົ້າມີຄວາມພູມໃຈທີ່ຈະໄດ້ແນະນໍາໃຫ້ທ່ານຮູ້ຈັກກັບ ນິດຕະຍາ ປານມາໄລທອງ ສາວລາວ-ອາເມຣິກັນ ທີ່ໄດ້ສ້າງຊື່ສຽງແລະຄວາມພາກພູມໃຈ ໃຫ້ແກ່ປະຊາຄົມລາວໃນລັດມິນນີໂຊຕາ ກໍຄືໃນທົ່ວສະຫະລັດ ແລະທົ່ວໂລກກໍວ່າໄດ້ ຫລັງ ຈາກທີ່ນາງໄດ້ຖືກເລືອກເມື່ອເດືອນພະຈິກປີກາຍນີ້ ໃຫ້ເປັນນາງງາມລັດມິນນີໂຊຕາ ປະຈໍາ ປີ 2012 ຫລື Miss Minnesota USA 2012 ຊຶ່ງນາງເປັນຄົນອາເມຣິກັນເຊື້ອສາຍເອ ເຊຍຄົນທໍາອິດ ທີ່ໄດ້ຄອງຕໍາແໜ່ງນີ້ ໃນລັດທີ່ມີຊາວເອເຊຍອາໃສຢູ່ຫລາຍສົມຄວນ ໂຮມ ທັງພວກອົບພະຍົບລາວລຸ່ມແລະລາວມົ້ງ ແຕ່ວ່າເລື່ອງລາວຂອງນິດຕະຍາ ບໍ່ແມ່ນ ເລື່ອງລາວຂອງສາວງາມ ທີ່ໄປປະກວດ ເພື່ອໂຊຄວາມງາມຂອງຕົນ ແລະເພື່ອ ຊື່ສຽງ ຄວາມດັງ ຫລືຄວາມມີໜ້າມີຕາ ເທົ່ານັ້ນ ແຕ່ເຫດຜົນທີ່ນິດຕະຍາເຂົ້າປະ ກວດໂດຍທີ່ບໍ່ໄດ້ຕັ້ງໃຈໄວ້ລ່ວງໜ້າ ແລະ ທັ້ງໆທີ່ອາຍຸແກ່ກ່ວານາງງາມຄົນອື່ນໆ ນັ້ນ ກໍແມ່ນເພາະຢາກໄດ້ເງິນລາງວັນ ມາເປັນທຶນການສຶກສາເພື່ອໃຫ້ໄດ້ເຂົ້າ ຮຽນຕໍ່ໃນມະຫາວິທະຍາໄລເທົ່ານັ້ນ ຍ້ອນວ່າຖານະຄອບຄົວທຸກຍາກ ນິດຕະ ຍາຈຶ່ງບໍ່ສາມາດເຂົ້າຮຽນຕໍ່ມະຫາວິທະຍາ ໄລໄດ້ ຫລັງຈາກທີ່ຮຽນຈົບມັດທະຍົມປາຍ ຫລືໄຮສະກູລ ໃນປີ 2003 ນາງຕ້ອງໄດ້ ເຮັດການ ຫາເງິນມາຊ່ວຍລ້ຽງຄອບຄົວ ຊຶ່ງມີພໍ່ແມ່ອ້າຍເອື້ອຍນ້ອງນໍາກັນ 10 ຄົນ ດັ່ງນັ້ນ ນາງງາມລັດມິນນີໂຊຕາຄົນນີ້ ຈຶ່ງ ບໍ່ໄດ້ມີແຕ່ຄວາມງາມເປັນຄຸນນະສົມບັດເທົ່ານັ້ນ ແຕ່ຍັງມີຄວາມຮັບຜິດຊອບສູງແລະກະຕັນ ຍູຮູ້ບຸນຄຸນນໍາອີກ ນິດຕະຍາເປັນລູກສາວຂອງທ່ານເກສອນແລະຍານາງແກ່ນຈັນ ປານມາ ໄລທອງ ຈາກສະຫວັນນະເຂດ ທ່ານເກສອນເລົ່າກ່ຽວກັບລູກສາວຄົນນີ້ ສູ່ຟັງວ່າ: ນອກຈາກນ້ອງສາວຫລ້າຈະເປັນ Down Syndrome ຫລືໂຣກປັນຍາອ່ອນ ມີພັດທະນາການຫລືການເຕີບໃຫຍ່ທີ່ບໍ່ສົມບູນ ຍ້ອນຄວາມຜິດປົກກະຕິທາງໂຄຣໂມໂຊມ ຫລືທາງເຊື້ອກໍາມະພັນນັ້ນແລ້ວ ນິດຕະຍາຍັງມີມານດາທີ່ມີສຸຂະພາບບໍ່ດີ ເປັນໂຣກຫົວໃຈນໍາດ້ວຍ ທ່ານ ເກສອນ ພໍ່ຂອງນິດຕະຍາເລົ່າວ່າ: ໃນຄອບຄົວທີ່ມີ 10 ຄົນນັ້ນ ມີ ແຕ່ນິດຕະຍາກັບອ້າຍເຂີຍເທົ່າ ນັ້ນ ທີ່ທໍາງານຫາລ້ຽງຄອບຄົວ ທັງໆທີ່ນິດຕະຍາເອງກໍມີຄວາມ ຮູ້ພຽງແຕ່ຂັ້ນມັດທະຍົມປາຍເທົ່າ ນັ້ນ ຍ້ອນໃຫຍ່ຢູ່ສະຫະລັດແລະ ໄດ້ໃຊ້ຊີວິດສ່ວນໃຫຍ່ຢູ່ກັບເອື້ອຍ ນ້ອງ ແທນທີ່ຈະຕິດຕາມໄປກັບ ພໍ່ແມ່ ທີ່ຍ້າຍລັດຢູ່ເລື້ອຍໆນັ້ນ ນິດຕະຍາຈຶ່ງບໍ່ມີໂອກາດໄດ້ຮຽນ ເວົ້າພາສາລາວ ຈົນກະທັງເມື່ອ ສາມປີມານີ້ ຈື່ງຍັງເວົ້າບໍ່ເກ່ງແຕ່ ກໍພະຍາຍາມເວົ້າຢູ່ເລື້ອຍໆກັບ ພໍ່ແມ່ເພື່ອຈະໄດ້ເວົ້າເກ່ງຂຶ້ນ ນິດຕະຍາເລົ່າເຖິງຊີວິດຕອນຍັງ ນ້ອຍວ່າ: ຫລັງຈາກຮຽນຈົບໄຮສະກູລໃນປີ 2003 ແລ້ວ ນິດຕະຍາກໍບໍ່ໄດ້ຮຽນໜັງສືຕໍ່ເລີຍ ຈົນກະທັງປີກາຍນີ້ ຈຶ່ງໄດ້ເຂົ້າຮຽນທີ່ Normandale Community College ທີ່ເປັນມະຫາວິທະຍາ ໄລຊຸມຊົນ ທີ່ພວກນັກສຶກສາທຸກຍາກພາກັນໄປຮຽນເອົາອະນຸປະລິນຍາ 2 ປີເພາະຄ່າຮຽນ ບໍ່ແພງຫລາຍ ແລ້ວຈຶ່ງໄປຮຽນຕໍ່ມະຫາວິທະຍາໄລໃຫຍ່ອີກ 2 ປີເພື່ອເອົາປະລີນຍາຕີ ແຕ່ ການທີ່ຈະໄປຮຽນຕໍ່ມະຫາວິທະຍາໄລໃຫຍ່ນັ້ນ ກໍຈະຕ້ອງການຄ່າຮຽນຫລາຍໝື່ນ$ ນິດຕະ ຍາຈຶ່ງເລີ່ມຊອກຫາທຶນສຶກສາ ແລ້ວນາງກໍມາພົບເວັບໄຊ້ຂອງຄະນະກໍາມະການປະກວດນາງ ງາມລັດມິນນີໂຊຕາ ຫລື Miss Minnesota Pageant ກໍເລີຍຕັດສິນໃຈເຂົ້າສະໝັກ ທັງໆທີ່ບໍ່ເຄີຍຄິດມາກ່ອນແລະກໍບໍ່ຄິດວ່າ ຕົນເອງງາມຂະໜາດຢາກເຂົ້າປະກວດນາງງາມ ນິດຕະຍາອະທິບາຍວ່າ: ນິດຕະຍາເວົ້າວ່າ ໃນໄລຍະພຽງສອງເດືອນທີ່ມີເວລາກຽມໂຕນັ້ນ ນາງຕ້ອງໄດ້ໄປອອກກໍາ ລັງກາຍຢ່າງຂຸ້ນຂ້ຽວເພື່ອໃຫ້ຫຸ່ນດີ ນອກນີ້ແລ້ວ ນາງຍັງຕ້ອງໄດ້ຊອກຮຽນຮູ້ກ່ຽວກັບຂ່າວ ທີ່ສໍາຄັນຕ່າງໆ ເພື່ອໃຫ້ທັນກັເຫດການໂລກ ເພື່ອໃຫ້ສາມາດຕອບຄໍາຖາມໄດ້ດີ ໃນຮອບ ສໍາພາດ ສ່ວນເລື່ອງເຄື່ອງນຸ່ງເສື້ອຜ້າ ນາງຕ້ອງໄດ້ຊອກເອົາເອງໝົດ ຕະຫລອດທັງເຄື່ອງ ແຕ່ງໜ້າແຕ່ງຕາ ເຮັດຜົມ ແລະຫາສະປອນເຊີມາຊ່ວຍໃນເລື່ອງຄ່າໃຊ້ຈ່າຍ ແຕ່ກໍມີທຸລະກິດ ທ້ອງຖິ່ນພຽງສອງສາມຮ້ານເທົ່ານັ້ນທີ່ໃຫ້ເງິນມາບ່ອນລະ 100-200ໂດລາ ແຕ່ສ່ວນຫລາຍ ແລ້ວ ຈະແມ່ນຍາດພີ່ນ້ອງແລະໝູ່ເພື່ອນ ແຕ່ກໍໄດ້ໜ້ອຍຫລາຍ ແລະຄອບຄົວຂອງນາງກໍ ທຸກຍາກ ຂະໜາດທີ່ວ່າບໍ່ມີເງິນພໍທີ່ຈະຊື້ປີ້ໃຫ້ໝົດທຸກຄົນໃນຄອບຄົວໄປເບິ່ງມື້ປະກວດນັ້ນ ໄດ້ ມີແຕ່ແມ່ແລະເອື້ອຍເທົ່ານັ້ນ ທີ່ໄດ້ໄປເບິ່ທງໃຫ້ກໍາລັງໃຈນິດຕະຍາ ເຖິງແມ່ນປີ້ເຂົ້າເບິ່ງ ມີລາຄາພຽງ 30-40 ໂດລາເທົ່ານັ້ນ ນີ້ແຫລະທ່ານຜູ້ຟັງ ຄືນິດຕະຍາ ປານມາ ໄລທອງ ນາງງາມລັດມິນນີໂຊຕາ ປີ 2012 ຫລື Miss Minnesota USA 2012 ທີ່ ໃນເດືອນມີຖຸນາຈະມາເຖິງນີ້ ກໍຈະໄດ້ເຂົ້າແຂ່ງຂັນກັບນາງງາມຈາກ ອີກ 49 ລັດ ຍາດເອົາມົງກຸດນາງງາມ ສະຫະລັດອາເມຣິກາ ຫລື Miss USA ເພື່ອເຂົ້າໄປແຂ່ງຂັນເອົາຕໍາແໜ່ງນາງ ງາມຈັກກະວານ ຫລື Miss Universe ໃນຂັ້ນຕໍ່ໄປ ລາຍການສໍາພາດຂອງເຮົາ ຍັງບໍ່ຈົບ ອາທິດໜ້ານິດຕະຍາຈະມາລົມສູ່ທ່ານຟັງອີກ ກ່ຽວກັບປະສົບປະການຂອງນາງໃນການປະກວດນາງງາມລັດມິນນີໂຊຕາ ແລະການກຽມໂຕເຂົ້າປະກວດ Miss USA ສະນັ້ນ ເຮົາຫວັງວ່າບັນດາທ່ານຄົງຈະຕິດຕາມຟັງ ພ້ອມນີ້ ເຮົາຂໍແຈ້ງໃຫ້ທ່ານຊາບວ່າ ນິດຕະ ຍາມີປະຕິທິນປີ 2012 ໄວ້ແຈກຢາຍບັນ ດາທ່ານທີ່ຢາກເກັບໄວ້ເປັນທີ່ລະນຶກ ໂດຍ ບໍ່ຄິດຄ່າ ແຕ່ທ່ານຕ້ອງເສຍຄ່າສົ່ງ(shipping and handling) ເອົາເອງ-$10 ສໍາລັບພາຍໃນສະຫະລັດ ຫລືຫລາຍກ່ວານັ້ນ ຕາມແຕ່ ສັດທາ ຖ້າທ່ານຢາກຊ່ວຍສະໜັບສະໜຸນແລະອຸບປະຖໍານິດຕະຍາ ໃນການເຂົ້າປະກວດ Miss USA ປະຕິທິນຈະອອກມາໃນວັນ Valentine ຫລື ວັນທີ 14 ກຸມພານີ້ ທ່ານໃດ